title: Регламент за изпълнение (ЕС) 2017/1589 на Комисията от 19 септември 2017 година за оттегляне на приемането на ангажимента за един производител износител съгласно Решение за изпълнение 2013/707/ЕС от за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки

text:
               20.9.2017

               BG

               Официален вестник на Европейския съюз

               L 241/21

         РЕГЛАМЕНТ ЗА ИЗПЪЛНЕНИЕ (ЕС) 2017/1589 НА КОМИСИЯТА
   от 19 септември 2017 година
   за оттегляне на приемането на ангажимента за един производител износител съгласно Решение за изпълнение 2013/707/ЕС от за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателни мерки
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз („Договора“),
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 8 от него,
   като взе предвид Регламент (ЕС) 2016/1037 на Европейския парламент и на Съвета от 8 юни 2016 г. относно защитата срещу субсидиран внос от държави, които не са членки на Европейския съюз (2) („основния антисубсидиен регламент“), и по-специално член 13 от него,
   като взе предвид Регламент за изпълнение (ЕС) № 1238/2013 на Съвета от 2 декември 2013 г. за налагане на окончателно антидъмпингово мито и окончателно събиране на временното мито, наложено върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (3), и по-специално член 3 от него,
   като взе предвид Регламент за изпълнение (ЕС) 2017/367 на Комисията от 1 март 2017 г. за налагане на окончателно антидъмпингово мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (4), и по-специално член 2 от него,
   като взе предвид Регламент за изпълнение (ЕС) № 1239/2013 на Съвета от 2 декември 2013 г. за налагане на окончателно изравнително мито върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (5), и по-специално член 2 от него,
   като взе предвид Регламент за изпълнение (ЕС) 2017/366 на Комисията от 1 март 2017 г. за налагане на окончателни изравнителни мита върху вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република (6), и по-специално член 2 от него,
   като информира държавите членки,
   като има предвид, че:
   А.   АНГАЖИМЕНТ И ДРУГИ СЪЩЕСТВУВАЩИ МЕРКИ

               (1)

               С Регламент (ЕС) № 513/2013 (7) Европейската комисия („Комисията“) наложи временно антидъмпингово мито върху вноса в Европейския съюз („Съюза“) на кристални силициеви фотоволтаични модули („модули“) и ключови компоненти (т.е. елементи и полупроводникови пластини) с произход или изпратени от Китайската народна република („КНР“).

               (2)

               Група производители износители възложиха на Китайската търговска камара за внос и износ на машини и електронни продукти („CCCME“) да предложи на Комисията от тяхно име ценови ангажимент, което CCCME направи. От условията на посочения ценови ангажимент е видно, че той представлява съвкупност от индивидуални ценови ангажименти за всеки производител износител, които от съображения за по-лесно управление са координирани от CCCME.

               (3)

               С Решение 2013/423/ЕС (8) Комисията прие този ценови ангажимент по отношение на временното антидъмпингово мито. С Регламент (ЕС) № 748/2013 (9) Комисията измени Регламент (ЕС) № 513/2013, за да се въведат техническите промени, необходими поради приемането на ангажимента, по отношение на временното антидъмпингово мито.

               (4)

               С Регламент за изпълнение (ЕС) № 1238/2013 Съветът наложи окончателно антидъмпингово мито върху вноса в Съюза на модули и елементи с произход или изпратени от КНР („разглежданите продукти“). С Регламент за изпълнение (ЕС) № 1239/2013 Съветът наложи също така окончателно изравнително мито върху вноса в Съюза на разглежданите продукти.

               (5)

               След получаване на уведомление за изменена версия на ценовия ангажимент от страна на група производители износители („производителите износители“) съвместно със CCCME, с Решение за изпълнение 2013/707/ЕС (10) Комисията потвърди приемането на изменения ценови ангажимент („ангажимента“) за периода на прилагане на окончателните мерки. В приложението към посоченото решение са изброени производителите износители, чийто ангажимент бе приет, сред които:

                           —

                           Chinaland Solar Energy Co. Ltd, обхванато от допълнителен код по ТАРИК B808 („Chinaland“).

               (6)

               С Решение за изпълнение 2014/657/ЕС (11) Комисията прие предложение от производителите износители съвместно със CCCME за пояснения относно прилагането на ангажимента по отношение на разглежданите продукти, обхванати от ангажимента, а именно модули и елементи с произход или изпратени от КНР, понастоящем класирани в кодове по КН ex 8541 40 90 (кодове по ТАРИК 8541409021, 8541409029, 8541409031 и 8541409039), произведени от производителите износители („обхванатия продукт“). Антидъмпинговите и изравнителните мита, посочени в съображение 4 по-горе, заедно с ангажимента, по-нататък са наричани общо „мерките“.

               (7)

               С Регламент за изпълнение (ЕС) 2015/866 (12) Комисията оттегли приемането на ангажимента за трима производители износители.

               (8)

               С Регламент за изпълнение (ЕС) 2015/1403 (13) Комисията оттегли приемането на ангажимента за още един производител износител.

               (9)

               С Регламент за изпълнение (ЕС) 2015/2018 (14) Комисията оттегли приемането на ангажимента за двама производители износители.

               (10)

               С Известие за започване, публикувано в Официален вестник на Европейския съюз
                   (15) на 5 декември 2015 г., Комисията започна разследване в рамките на преразглеждане с оглед на изтичане на срока на действие на антидъмпинговите мерки.

               (11)

               С Известие за започване, публикувано в Официален вестник на Европейския съюз
                   (16) на 5 декември 2015 г., Комисията започна разследване в рамките на преразглеждане с оглед на изтичане на срока на действие на изравнителните мерки.

               (12)

               С Известие за започване, публикувано в Официален вестник на Европейския съюз
                   (17) на 5 декември 2015 г., Комисията също така започна частично междинно преразглеждане на антидъмпинговите и изравнителните мерки.

               (13)

               С Регламент за изпълнение (ЕС) 2016/115 (18) Комисията оттегли приемането на ангажимента за още един производител износител.

               (14)

               С Регламент за изпълнение (ЕС) 2016/185 (19) Комисията разшири обхвата на окончателното антидъмпингово мито, наложено с Регламент (ЕС) № 1238/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (15)

               С Регламент за изпълнение (ЕС) 2016/184 (20) Комисията разшири обхвата на окончателното изравнително мито, наложено с Регламент (ЕС) № 1239/2013 върху вноса на разглежданите продукти с произход или изпратени от Китайската народна република, за да включва вноса на разглеждания продукт, изпращан от Малайзия и Тайван, независимо дали е с деклариран произход от Малайзия и Тайван.

               (16)

               С Регламент за изпълнение (ЕС) 2016/1045 (21) Комисията оттегли приемането на ангажимента за още един производител износител.

               (17)

               С Регламент за изпълнение (ЕС) 2016/1382 (22) Комисията оттегли приемането на ангажимента за още петима производители износители.

               (18)

               С Регламент за изпълнение (ЕС) 2016/1402 (23) Комисията оттегли приемането на ангажимента за още трима производители износители.

               (19)

               С Регламент за изпълнение (ЕС) 2016/1998 (24) Комисията оттегли приемането на ангажимента за още петима производители износители.

               (20)

               С Регламент за изпълнение (ЕС) 2016/2146 (25) Комисията оттегли приемането на ангажимента за още двама производители износители.

               (21)

               След посочените в съображения 10—12 преразглеждания с оглед на изтичане на срока на действие на мерките и междинно преразглеждане Комисията запази мерките, които са в сила в съответствие с Регламент за изпълнение (ЕС) 2017/366 и Регламент за изпълнение (ЕС) 2017/367.

               (22)

               С Известие за започване, публикувано в Официален вестник на Европейския съюз
                   (26) на 3 март 2017 г., Комисията също така започна частичен междинен преглед по отношение на формата на мерките.

               (23)

               С Регламент за изпълнение (ЕС) 2017/454 (27) Комисията оттегли приемането на ангажимента за четирима производители износители.

               (24)

               С Решение за изпълнение (ЕС) 2017/615 (28) Комисията прие предложение на група производители износители съвместно със CCCME относно прилагането на ангажимента.

               (25)

               С Регламент за изпълнение (ЕС) 2017/941 (29) Комисията оттегли приемането на ангажимента за двама производители износители.

               (26)

               С Регламент за изпълнение (ЕС) 2017/1408 (30) Комисията оттегли приемането на ангажимента за още двама производители износители.

               (27)

               С Регламент за изпълнение (ЕС) 2017/1497 (31) Комисията оттегли приемането на ангажимента за един производител износител.

               (28)

               С Регламент за изпълнение (ЕС) 2017/1524 (32) Комисията оттегли приемането на ангажимента за двама производители износители.

         Б.   УСЛОВИЯ НА АНГАЖИМЕНТА

               (29)

               Производителите износители се съгласиха, наред с другото, да не продават обхванатия продукт на първия независим клиент в Съюза под определена минимална вносна цена („МВЦ“) в рамките на свързаното годишно равнище на вноса в Съюза („годишно равнище“), определено в ангажимента. МВЦ е определена въз основа на еквивалент на цената в брой. При проверката на спазването на МВЦ, ако определеният срок за плащане не съвпада със срока, съответстващ на еквивалента на цената в брой, от стойността на фактурата се приспада определена сума.

               (30)

               Производителите износители се съгласиха също така да продават обхванатия продукт само под формата на преки продажби. За целите на ангажимента като пряка продажба се определя продажбата или на първия независим клиент в Съюза, или чрез свързана страна в Съюза, посочена в ангажимента.

               (31)

               В ангажимента се уточнява в кои случаи е налице нарушение на ангажимента, като списъкът не е изчерпателен. Този списък на нарушенията включва непреките продажби за Съюза от дружества, различни от изброените в ангажимента.

               (32)

               Съгласно ангажимента производителите износители също така се задължават веднъж на всяко тримесечие да предоставят на Комисията подробна информация за всичките си продажби за износ и препродажби в Съюза („тримесечни отчети“). Това предполага данните, представени в тези тримесечни отчети, да са пълни и верни, а отчетените сделки напълно да отговарят на условията на ангажимента. Задължението за отчитане на препродажбите в Съюза важи с особена сила, когато обхванатият продукт се продава на първия независим клиент чрез свързан вносител. Единствено тези отчети дават възможност на Комисията да следи дали цената при препродажба от свързания вносител на първия независим клиент е в съответствие с МВЦ.

               (33)

               Производителят износител носи отговорност за случаите на нарушения от страна на свързаните с него страни, независимо дали са посочени в ангажимента.

               (34)

               Освен това в ангажимента се предвижда, че неговото приемане от Комисията е основано на доверие и че всяко действие, което би накърнило установените отношения на доверие с Комисията, следва да послужи като основание за оттегляне на ангажимента.

         В.   КОНТРОЛ НА ПРОИЗВОДИТЕЛЯ ИЗНОСИТЕЛ

               (35)

               При упражняването на контрол във връзка със спазването на ангажимента Комисията провери предоставената от дружеството Chinaland информация от значение за ангажимента. Комисията също така оцени публичнодостъпната информация относно корпоративната структура на дружеството Chinaland.

               (36)

               Комисията получи също така доказателства от митническите органи на една държава членка на основание член 8, параграф 9 и член 14, параграф 7 от основния антидъмпингов регламент и член 13, параграф 9 и член 24, параграф 7 от основния антисубсидиен регламент.

               (37)

               Констатациите, изложени в съображения 38—40, се отнасят до установените във връзка с дружеството Chinaland проблеми, поради които Комисията е длъжна да оттегли приемането на ангажимента по отношение на този производител износител.

         Г.   ОСНОВАНИЯ ЗА ОТТЕГЛЯНЕ НА ПРИЕМАНЕТО НА АНГАЖИМЕНТА

               (38)

               В тримесечните си доклади дружеството Chinaland е декларирало сделки за продажби на обхванатия продукт на вносител в Съюза, за който се твърди, че е несвързан, и е издало фактури по ангажимента. Стойността на тези сделки възлиза на около 20 % от общите му продажби в Съюза. Въз основа на информацията, с която разполага Комисията, вносителят, участващ в горепосочените сделки, е бил свързан с дружеството Chinaland. По-специално няколко сделки за продажби на този вносител, за който се твърди, че е несвързан, са били извършени от двама служители на дружеството Chinaland. В своята комуникация с крайните клиенти тези длъжностни лица са заявили, че този клиент, за който се твърди, че е несвързан, е дружество от Съюза, което принадлежи към дружеството Chinaland. Адресите на електронната поща на тези служители също показват наличието на връзка с дружеството Chinaland. Комисията направи анализ на този модел на търговия. Тъй като този вносител не фигурира като свързана страна в ангажимента, дружеството Chinaland е нарушило условията на ангажимента, описани в съображение 30.

               (39)

               Освен това продажбите, осъществени от този вносител за първия независим клиент в Съюза, са на цени под МВЦ. Следователно дружеството Chinaland е нарушило условията на ангажимента, описани в съображения 29 и 33.

               (40)

               Нито една от препродажбите от свързания вносител не е била докладвана на Комисията. Следователно дружеството Chinaland е нарушило и описаните в съображения 32 и 33 условия на ангажимента.

               (41)

               Комисията анализира констатациите, изложени в съображения 38—40, и заключи, че те накърняват и установените отношения на доверие с Комисията.

         Д.   ОБЯВЯВАНЕ НА ФАКТУРИ, ИЗДАДЕНИ ВЪВ ВРЪЗКА С АНГАЖИМЕНТА, ЗА НЕДЕЙСТВИТЕЛНИ

               (42)

               Извършените от дружеството Chinaland сделки за непреки продажби са свързани със следните фактури по ангажимента:

                           Номер на търговската фактура, придружаваща стоки, които са предмет на ангажимента

                           Дата

                           CHN160765

                           8.10.2016

                           CHN160839

                           18.8.2016

                           CHN160759

                           18.8.2016

                           CHN160739

                           27.7.2016

                           CHN160608

                           25.7.2016

                           CHN160743

                           27.7.2016

                           CHN160815

                           18.8.2016

                           CHN160730

                           9.8.2016

                           CHN160760

                           18.8.2016

                           CHN160833-2

                           20.8.2016

                           CHN160648

                           9.8.2016

                           CHN160818

                           18.8.2016

                           CHN160828

                           22.8.2016

                           CHN160834

                           13.8.2016

                           CHN160755

                           13.8.2016

                           CHN160738

                           27.7.2016

                           CHN160737

                           9.8.2016

                           CHN160764

                           16.8.2016

                           CHN160803

                           27.9.2016

                           CHN160804

                           9.8.2016

                           CHN160719

                           22.7.2016

                           CHN160736

                           13.7.2016

                           CHN160631

                           6.7.2016

                           CHN160901

                           20.8.2016

                           CHN160731

                           9.8.2016

                           CHN160822

                           22.8.2016

                           CHN160718

                           13.7.2016

                           CHN160835

                           13.8.2016

                           CHN160314

                           7.4.2016

                           CHN160528

                           16.6.2016

                           CHN160628

                           25.6.2016

                           CHN160436

                           27.4.2016

                           CHN160632

                           29.6.2016

                           CHN160513

                           2.6.2016

                           CHN160622

                           12.6.2016

                           CHN160430

                           3.5.2016

                           CHN160405

                           7.4.2016

                           CHN160507-1

                           25.4.2016

                           CHN160505

                           29.4.2016

                           CHN160551

                           18.6.2016

                           CHN150739

                           6.1.2016

                           CHN151131

                           15.1.2016

                           CHN160322

                           25.3.2016

                           CHN160337

                           24.3.2016

                           CHN160313

                           28.3.2016

               (43)

               Поради това, в съответствие с член 3, параграф 2, буква б) от Регламент за изпълнение (ЕС) № 1238/2013 и с член 2, параграф 2, буква б) от Регламент за изпълнение (ЕС) № 1239/2013 тези фактури се обявяват за недействителни. Възникналото митническо задължение в момента на приемане на декларацията за допускане за свободно обращение следва да бъде събрано от националните митнически органи съгласно член 105, параграфи 3—6 от Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (33), когато влезе в сила оттеглянето на ангажимента по отношение на производителя износител. Националните митнически органи, отговарящи за събирането на митата, ще бъдат съответно уведомени.

               (44)

               Във връзка с това Комисията припомня, че в съответствие с член 3, параграф 1, буква б) във връзка с точка 7 от приложение III към Регламент за изпълнение (ЕС) № 1238/2013, член 2, параграф 1, буква б) във връзка с точка 7 от приложение III към Регламент за изпълнение (ЕС) 2017/367, както и с член 2, параграф 1, буква б) във връзка с точка 7 от приложение 2 към Регламент за изпълнение (ЕС) № 1239/2013 и член 2, параграф 2, буква б) във връзка с точка 7 от приложение 2 към Регламент за изпълнение (ЕС) 2017/366, вносът е освободен от мита само ако във фактурата са посочени цената и евентуалните отстъпки за обхванатия продукт. Ако тези условия не са спазени, се дължат мита дори ако търговската фактура, придружаваща стоките, не e била обявена за недействителна от Комисията.

         Е.   ОЦЕНКА НА ПРАКТИЧЕСКАТА ОСЪЩЕСТВИМОСТ НА АНГАЖИМЕНТА КАТО ЦЯЛО

               (45)

               В ангажимента се посочва, че неговото неспазване от страна на отделен производител износител не води автоматично до оттегляне на приемането на ангажимента по отношение на всички производители износители. Поради това Комисията следва да подложи на оценка въздействието на конкретния случай на неспазване на условията върху практическата осъществимост на ангажимента с оглед на последиците за всички производители износители и за CCCME.

               (46)

               Съответно Комисията направи оценка на въздействието, което случаите на неспазване от страна на дружеството Chinaland оказват върху практическата осъществимост на ангажимента с оглед на последиците за всички производители износители и за CCCME.

               (47)

               Настоящият случай е подобен на този от предишните случаи на оттегляне. Комисията вече информира CCCME по този повод, че ако нарушенията по подобна схема продължат и в бъдеще, тя може да преразгледа цялостната практическа осъществимост на ангажимента (34). Комисията си запазва правото да постъпи по този начин.

         Ж.   ПИСМЕНИ ИЗЯВЛЕНИЯ И ИЗСЛУШВАНИЯ

               (48)

               На заинтересованите страни бе предоставена възможността да бъдат изслушани и да направят коментари в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент.

               (49)

               Дружеството Chinaland представи коментари след оповестяването. То оспори връзката с вносителя в Съюза.

               (50)

               Освен това Chinaland заяви, че вносителят в Съюза е собственост на друго лице, различно от производителя износител. Дружеството също така заяви, че двете длъжностни лица (посочени в съображение 38 по-горе) са следвали личните си интереси без разрешение от страна на Chinaland, като са се позовали на връзката между вносителя и дружеството Chinaland. Комисията обаче счита, че при липсата на доказателства за противното комуникацията на длъжностните лица на износителя с трети страни, осъществявана в рамките на обичайната им стопанска дейност, трябва да се счита като извършвана от дружеството Chinaland. Тъй като дружеството Chinaland не успя да опровергае посоченото твърдение, то се отхвърля.

               (51)

               Дружеството Chinaland също така възрази срещу обявяването на фактурите за недействителни. Според него Комисията не може да наложи мита/да разпореди на митническите органи да събират мита върху вноса на продукти, допуснати за свободно обращение преди датата на оттегляне на приемането на ангажимента, ако вносът не е бил регистриран. Това твърдение се прави на основание членове 8 и 13 от основния антидъмпингов регламент и основния антисубсидиен регламент. Това тълкуване обаче е неправилно. В съответствие с член 8, параграф 10 от основния антидъмпингов регламент и член 13, параграф 10 от основния антисубсидиен регламент временно мито може да се наложи с обратно действие за ограничен период, през който е действал регистрационен режим за вноса. Тези разпоредби обаче се отнасят до различен момент във времето през антидъмпингово или антисубсидийно разследване. Членовете не се прилагат към конкретния случай, при който разследванията вече са били приключени през 2013 г. с налагането на окончателни антидъмпингови и изравнителни мита и с доброволно поетия от някои производители износители на разглеждания продукт, включително от дружеството Chinaland, ценови ангажимент вместо заплащането на тези мита, за да се отстрани вредата, произтичаща от техните дъмпингови практики. Във всеки случай обявяването с обратно действие на фактурите за недействителни и свързаното с тях искане за плащането на дължимите мита не влиза в обхвата на посочените разпоредби. Поради това твърдението се отхвърля.

               (52)

               Дружеството Chinaland заяви също така, че Комисията не може да налага мита с обратно действие, без това да наруши принципа за недопускане на обратно действие, като според него самата Комисия е признала в рамките на друг случай, че няма правно основание за подобно оттегляне с обратно действие (35). Дружеството Chinaland цитира също по-ранно решение, като твърди, че има право да се ползва от подобно третиране (36). На първо място, следва да се отбележи, че всички решения на Комисията за оттегляне на приемането на даден ангажимент се вземат въз основа на всеки отделен случай. Решенията, взети в рамките на тези отделни случаи, съответно са ограничени и специфични за конкретните обстоятелства, така че не е възможно да се използва подобна поредица от съображения в рамките на друг случай. При всички положения дружеството Chinaland не представи доводи относно това с какво неговият случай наподобява този на засегнатия производител износител в Регламент за изпълнение (ЕС) 2015/866. На второ място, вярно е, че дейността на европейските институции се подчинява на общите принципи на правото, и по-специално на свързаните с правната сигурност и недопускането на обратно действие. Комисията обаче припомня, че съгласно установената съдебна практика на Съда на Европейския съюз се признава, че даден икономически оператор не може да има оправдани правни очаквания, че „съществуващото положение“ ще бъде запазено, когато то може да се променя с решения на институциите на Съюза, взети в рамките на правомощието им за преценка (37). Принципът на оправданите правни очаквания не е свързан със защита на ситуации, при които не съществуват оправдани правни очаквания, по-специално когато икономическият оператор е бил предупреден от самото начало за последствията от нарушаване на условията на ангажимент чрез конкретни сделки. В този контекст е очевидно, че в случаите, когато се представят неверни или непълни фактури, издадени във връзка с ангажимента, се прилагат обикновените антидъмпингови/изравнителни мита, които по принцип се дължат от въпросния производител износител, както в случая, когато той не е представил фактура във връзка с ангажимента, както и че митата, които не са били платени поради това представяне на фактури във връзка с ангажимента, трябва да станат дължими, както в случая, при който не е съществувало освобождаване от тях. На трето място, този вид обявяване на фактури за недействителни и свързаното с това задължение за плащане на неплатените мита не представлява налагане с обратно действие на мерки по смисъла на правото на Европейския съюз, нито пък попада в обхвата на член 10, параграф 5 и на член 16, параграф 5 съответно от основния антидъмпингов регламент и основния антисубсидиен регламент. Това се подчертава от факта, че дружеството Chinaland не предлага определение на понятието „обратно действие“, което да се отклонява от установения общ принцип на правото на Европейския съюз, припомнен чрез позоваване на горепосочената съдебна практика. Предвид горепосочените съображения, изложените от дружеството Chinaland твърдения срещу оттеглянето на приемането на ангажимента се отхвърлят.

         З.   ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА

               (53)

               Поради това в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент, както и в съответствие с условията на ангажимента, Комисията стигна до заключението, че приемането на ангажимента по отношение на дружеството Chinaland следва да бъде оттеглено.

               (54)

               Като следствие от това в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент окончателното антидъмпингово мито, наложено с член 1 от Регламент за изпълнение (ЕС) 2017/367, и окончателното изравнително мито, наложено с член 1 от Регламент за изпълнение (ЕС) № 1239/2013 и запазено с член 1 от Регламент за изпълнение (ЕС) 2017/366, се прилагат автоматично, считано от датата на влизане в сила на настоящия регламент, по отношение на вноса с произход или изпратен от КНР на разглеждания продукт, произвеждан от дружеството Chinaland.

               (55)

               Комисията напомня също така, че ако митническите органи на държавите членки имат основания да смятат, че цената във фактура във връзка с ангажимента не отговаря на действително заплатената цена, те следва да проучат дали е било нарушено изискването за включване на всички отстъпки във фактурите във връзка с ангажимента или не е била спазена МВЦ. Ако митническите органи на държавите членки стигнат до извода, че е налице такова нарушение или че не е била спазена МВЦ, те следва да съберат произтичащите от това мита. На основание член 4, параграф 3 от Договора, за да се улесни работата на митническите органи на държавите членки, Комисията следва да споделя в такива случаи поверителния текст и друга информация за ангажимента единствено за целите на националните процедури.

               (56)

               За сведение, в таблицата в приложение II към настоящия регламент са изброени производителите износители, по отношение на които приемането на ангажимента с Решение за изпълнение 2013/707/ЕС остава незасегнато,

         ПРИЕ НАСТОЯЩИЯ РЕГЛАМЕНТ:
   Член 1
   Приемането на ангажимента във връзка със следното дружество се оттегля:

               Наименование на дружеството

               Допълнителен код по ТАРИК

               CHINALAND SOLAR ENERGY CO. LTD

               B808

         Член 2
   1.   Фактурите, издадени във връзка с ангажимента и изброени в приложение I към настоящия регламент, се обявяват за недействителни.
   2.   Събират се антидъмпинговите и изравнителните мита, дължими към момента на приемане на митническата декларация за допускане за свободно обращение, съгласно член 3, параграф 2, буква б) от Регламент за изпълнение (ЕС) № 1238/2013 и член 2, параграф 2, буква б) от Регламент за изпълнение (ЕС) № 1239/2013.
   Член 3
   1.   Когато митническите органи на държавите членки имат основания да смятат, че цената във фактура във връзка с ангажимента в съответствие с член 3, параграф 1, буква б) от Регламент за изпълнение (ЕС) № 1238/2013, член 2, параграф 1, буква б) от Регламент за изпълнение (ЕС) 2017/367, член 2, параграф 1, буква б) от Регламент за изпълнение (ЕС) № 1239/2013 и член 2, параграф 1, буква б) от Регламент за изпълнение (ЕС) 2017/366, издадена от едно от дружествата, от които ангажиментът е бил първоначално приет с Решение за изпълнение 2013/707/ЕС, не отговаря на заплатената цена и поради това е възможно тези дружества да са нарушили ангажимента, ако е необходимо с оглед на извършване на националните процедури, митническите органи на държавите членки могат да поискат от Комисията да им представи копие от ангажимента и да им разкрие друга информация, за да се провери приложимата минимална вносна цена („МВЦ“) към деня, когато е издадена фактурата във връзка с ангажимента.
   2.   Когато проверката покаже, че платената цена е по-ниска от МВЦ, се събират дължимите вследствие на това мита съгласно член 8, параграф 9 от Регламент (ЕС) 2016/1036 и член 13, параграф 9 от Регламент (ЕС) 2016/1037.
   Когато проверката покаже, че намаленията и отстъпките не са били включени в търговската фактура, се събират дължимите вследствие на това мита съгласно член 3, параграф 2, буква а) от Регламент за изпълнение (ЕС) № 1238/2013, член 2, параграф 2, буква а) от Регламент за изпълнение (ЕС) 2017/367, член 2, параграф 2, буква а) от Регламент за изпълнение (ЕС) № 1239/2013 и член 2, параграф 2, буква а) от Регламент за изпълнение (ЕС) 2017/366.
   3.   Посочената в параграф 1 информация може да се използва единствено за целите на събиране на митата, дължими съгласно член 3, параграф 2, буква а) от Регламент за изпълнение (ЕС) № 1238/2013, член 2, параграф 2, буква а) от Регламент за изпълнение (ЕС) 2017/367, член 2, параграф 2, буква а) от Регламент за изпълнение (ЕС) № 1239/2013 и член 2, параграф 2, буква а) от Регламент за изпълнение (ЕС) 2017/366. Във връзка с това митническите органи на държавите членки могат да предоставят посочената информация на дружеството, дължащо тези мита, единствено с цел гарантиране на правото му на защита. Тази информация не може при никакви обстоятелства да бъде оповестявана на трети страни.
   Член 4
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 септември 2017 година.

            За Комисията

            Председател

         Jean-Claude JUNCKER

      (1)  ОВ L 176, 30.6.2016 г., стр. 21.

      (2)  ОВ L 176, 30.6.2016 г., стр. 55.

      (3)  ОВ L 325, 5.12.2013 г., стр. 1.

      (4)  ОВ L 56, 3.3.2017 г., стр. 131.

      (5)  ОВ L 325, 5.12.2013 г., стр. 66.

      (6)  ОВ L 56, 3.3.2017 г., стр. 1.

      (7)  ОВ L 152, 5.6.2013 г., стр. 5.

      (8)  ОВ L 209, 3.8.2013 г., стр. 26.

      (9)  ОВ L 209, 3.8.2013 г., стр. 1.

      (10)  ОВ L 325, 5.12.2013 г., стр. 214.

      (11)  ОВ L 270, 11.9.2014 г., стр. 6.

      (12)  ОВ L 139, 5.6.2015 г., стр. 30.

      (13)  ОВ L 218, 19.8.2015 г., стр. 1.

      (14)  ОВ L 295, 12.11.2015 г., стр. 23.

      (15)  ОВ C 405, 5.12.2015 г., стр. 8.

      (16)  ОВ C 405, 5.12.2015 г., стр. 20.

      (17)  ОВ C 405, 5.12.2015 г., стр. 33.

      (18)  ОВ L 23, 29.1.2016 г., стр. 47.

      (19)  ОВ L 37, 12.2.2016 г., стр. 76.

      (20)  ОВ L 37, 12.2.2016 г., стр. 56.

      (21)  ОВ L 170, 29.6.2016 г., стр. 5.

      (22)  ОВ L 222, 17.8.2016 г., стр. 10.

      (23)  ОВ L 228, 23.8.2016 г., стр. 16.

      (24)  ОВ L 308, 16.11.2016 г., стр. 8.

      (25)  ОВ L 333, 8.12.2016 г., стр. 4.

      (26)  ОВ C 67, 3.3.2017 г., стр. 16.

      (27)  ОВ L 71, 16.3.2017 г., стр. 5.

      (28)  ОВ L 86, 31.3.2017 г., стр. 14.

      (29)  ОВ L 142, 2.6.2017 г., стр. 43.

      (30)  ОВ L 201, 2.8.2017 г., стр. 3.

      (31)  ОВ L 218, 24.8.2017 г., стр. 10.

      (32)  ОВ L 230, 6.9.2017 г., стр. 11.

      (33)  ОВ L 269, 10.10.2013 г., стр. 1.

      (34)  Регламент за изпълнение (ЕС) 2016/1402, съображение 37.

      (35)  Регламент за изпълнение (ЕС) 2015/1403, съображения 30—32.

      (36)  Регламент за изпълнение (ЕС) 2015/866 на Комисията от 4 юни 2015 г. за оттегляне на приемането на ангажимента за трима производители износители съгласно Решение за изпълнение 2013/707/ЕС за потвърждаване приемането на ангажимент, предложен във връзка с антидъмпинговата и антисубсидийната процедура относно вноса на кристални силициеви фотоволтаични модули и ключови компоненти (т.е. елементи) с произход или изпратени от Китайската народна република, за периода на прилагане на окончателните мерки (ОВ L 139, 5.6.2015 г., стр. 30, съображения 88—89).

      (37)  Решение от 17 октомври 1996 г., Konservenfabrik Lubella срещу Hauptzollamt Cottbus, C-64/95, EU:1996:388, точка 31. Вж. и по-новото решение от 10 декември 2015 г., SIA Veloserviss, дело C-427/14, EU:C:2015:803, точка 39.

      ПРИЛОЖЕНИЕ I
      Списък на фактурите във връзка с ангажимента, издадени от CHINALAND SOLAR ENERGY CO. LTD, които се обявяват за недействителни:

                  Номер на търговската фактура, придружаваща стоки, които са предмет на ангажимента

                  Дата

                  CHN160765

                  8.10.2016

                  CHN160839

                  18.8.2016

                  CHN160759

                  18.8.2016

                  CHN160739

                  27.7.2016

                  CHN160608

                  25.7.2016

                  CHN160743

                  27.7.2016

                  CHN160815

                  18.8.2016

                  CHN160730

                  9.8.2016

                  CHN160760

                  18.8.2016

                  CHN160833-2

                  20.8.2016

                  CHN160648

                  9.8.2016

                  CHN160818

                  18.8.2016

                  CHN160828

                  22.8.2016

                  CHN160834

                  13.8.2016

                  CHN160755

                  13.8.2016

                  CHN160738

                  27.7.2016

                  CHN160737

                  9.8.2016

                  CHN160764

                  16.8.2016

                  CHN160803

                  27.9.2016

                  CHN160804

                  9.8.2016

                  CHN160719

                  22.7.2016

                  CHN160736

                  13.7.2016

                  CHN160631

                  6.7.2016

                  CHN160901

                  20.8.2016

                  CHN160731

                  9.8.2016

                  CHN160822

                  22.8.2016

                  CHN160718

                  13.7.2016

                  CHN160835

                  13.8.2016

                  CHN160314

                  7.4.2016

                  CHN160528

                  16.6.2016

                  CHN160628

                  25.6.2016

                  CHN160436

                  27.4.2016

                  CHN160632

                  29.6.2016

                  CHN160513

                  2.6.2016

                  CHN160622

                  12.6.2016

                  CHN160430

                  3.5.2016

                  CHN160405

                  7.4.2016

                  CHN160507-1

                  25.4.2016

                  CHN160505

                  29.4.2016

                  CHN160551

                  18.6.2016

                  CHN150739

                  6.1.2016

                  CHN151131

                  15.1.2016

                  CHN160322

                  25.3.2016

                  CHN160337

                  24.3.2016

                  CHN160313

                  28.3.2016

      ПРИЛОЖЕНИЕ II
      Списък на дружествата:

                  Наименование на дружеството

                  ТАРИК Допълнителен код по

                  Jiangsu Aide Solar Energy Technology Co. Ltd

                  B798

                  Anhui Chaoqun Power Co. Ltd

                  B800

                  Anji DaSol Solar Energy Science Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai Chaori Solar Energy Science Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yuhuan Sinosola Science Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science Technology Limited Liability Company
                  Zhejiang Yauchong Light Energy Science Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Регламент за изпълнение (ЕС) № 319/2013 на Комисията от 8 април 2013 година за дерогация от член 63, параграф 2, буква а) от Регламент (ЕО) № 1234/2007 на Съвета за пазарната 2012/2013 година по отношение на сроковете за съобщаване на прехвърлянето на излишъците от захар за следващата година

text:
               9.4.2013

               BG

               Официален вестник на Европейския съюз

               L 99/13

         РЕГЛАМЕНТ ЗА ИЗПЪЛНЕНИЕ (ЕС) № 319/2013 НА КОМИСИЯТА
   от 8 април 2013 година
   за дерогация от член 63, параграф 2, буква а) от Регламент (ЕО) № 1234/2007 на Съвета за пазарната 2012/2013 година по отношение на сроковете за съобщаване на прехвърлянето на излишъците от захар за следващата година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 85, буква в) във връзка с член 4 от него,
   като има предвид, че:

               (1)

               В съответствие с член 63, параграф 2, буква а) от Регламент (ЕО) № 1234/2007 предприятията, които решат да прехвърлят за следващата година изцяло или част от производството си над квотата, следва да уведомят съответните държави членки за своето решение. Тази информация следва да бъде представена, преди всяка държава членка да е определила дата в рамките на сроковете, предвидени в посочения член.

               (2)

               С цел да се улесни доставката на извънквотна захар на пазара на Съюза, като по този начин се позволи на предприятията да реагират на неочаквани промени в търсенето през първите месеци на пазарната 2012/2013 година, е необходимо да се даде възможност на държавите членки да удължат сроковете, предвидени в член 63, параграф 2, буква а) от Регламент (ЕО) № 1234/2007.

               (3)

               Поради тази причина е целесъобразно за пазарната 2012/2013 година да се предвиди дерогация от член 63, параграф 2, буква а) от Регламент (ЕО) № 1234/2007.

               (4)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Чрез дерогация от член 63, параграф 2, буква а) от Регламент (ЕО) № 1234/2007 за пазарната 2012/2013 година предприятията, които са решили да прехвърлят за следващата година излишните количества захар в съответствие с член 63, параграф 1 от същия регламент, уведомяват съответната държава членка преди датата, която ще определят държавите членки и която ще бъде в периода 1 февруари — 15 август 2013 г.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.

   Прилага се до 30 септември 2013 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 април 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.


title: Регламент за изпълнение (ЕС) № 315/2013 на Комисията от 5 април 2013 година за установяване на стандартни стойности при внос с цел определяне на входната цена на някои плодове и зеленчуци

text:
               6.4.2013

               BG

               Официален вестник на Европейския съюз

               L 97/1

         РЕГЛАМЕНТ ЗА ИЗПЪЛНЕНИЕ (ЕС) № 315/2013 НА КОМИСИЯТА
   от 5 април 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 април 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  62,6

                  TN

                  98,5

                  TR

                  120,4

                  ZZ

                  93,8

                  0707 00 05

                  JO

                  194,1

                  MA

                  116,3

                  TR

                  139,8

                  ZZ

                  150,1

                  0709 93 10

                  MA

                  91,2

                  TR

                  108,1

                  ZZ

                  99,7

                  0805 10 20

                  EG

                  55,9

                  IL

                  68,8

                  MA

                  80,6

                  TN

                  68,6

                  TR

                  70,4

                  ZZ

                  68,9

                  0805 50 10

                  TR

                  85,5

                  ZZ

                  85,5

                  0808 10 80

                  AR

                  110,2

                  BR

                  91,6

                  CL

                  117,3

                  CN

                  75,0

                  MK

                  29,3

                  US

                  204,6

                  UY

                  106,8

                  ZA

                  108,6

                  ZZ

                  105,4

                  0808 30 90

                  AR

                  115,3

                  CL

                  139,6

                  CN

                  80,4

                  TR

                  204,5

                  US

                  158,2

                  ZA

                  125,9

                  ZZ

                  137,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 502/2011 на Съвета от 23 май 2011 година за изпълнение на Регламент (ЕС) № 204/2011 относно ограничителни мерки с оглед на положението в Либия

text:
               24.5.2011

               BG

               Официален вестник на Европейския съюз

               L 136/24

         РЕГЛАМЕНТ ЗА ИЗПЪЛНЕНИЕ (ЕС) № 502/2011 НА СЪВЕТА
   от 23 май 2011 година
   за изпълнение на Регламент (ЕС) № 204/2011 относно ограничителни мерки с оглед на положението в Либия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 204/2011 на Съвета от 2 март 2011 г. относно ограничителни мерки с оглед на положението в Либия (1), и по-специално член 16, параграф 2 от него,
   като има предвид, че:

               (1)

               На 2 март 2011 г. Съветът прие Регламент (ЕС) № 204/2011 относно ограничителни мерки с оглед на положението в Либия.

               (2)

               Предвид сериозната обстановка в Либия и в съответствие с Решение за изпълнение 2011/300/ОВППС на Съвета от 23 май 2011 г. за изпълнение на Решение 2011/137/ОВППС относно ограничителни мерки с оглед на положението в Либия (2), в списъка на подложените на ограничителни мерки лица и образувания, който се съдържа в приложение III към Регламент (ЕС) № 204/2011, следва да бъдат включени още едно лице и още едно образувание,

         ПРИЕ НАСТОЯЩИЯ РЕГЛАМЕНТ:
   Член 1
   Лицето и образуванието, посочени в приложението към настоящия регламент, се добавят в списъка в приложение III към Регламент (ЕС) № 204/2011.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 май 2011 година.

            За Съвета

            Председател

         C. ASHTON

      (1)  ОВ L 58, 3.3.2011 г., стр. 1.

      (2)  Виж страница 85 от настоящия брой на Официален вестник.

      ПРИЛОЖЕНИЕ

         ЛИЦЕ И ОБРАЗУВАНИЕ, ПОСОЧЕНИ В ЧЛЕН 1

         Лица

                  Име

                  Информация за идентифициране

                  Основания

                  Дата на включване в списъка

                  1.

                  Полковник Taher Juwadi

                  Четвърти в командната верига на Революционната гвардия

                  Ключов член на режима на Qadhafi.

                  23.05.2011

         Образувания

                  Наименование

                  Информация за идентифициране

                  Основания

                  Дата на включване в списъка

                  1.

                  Авиокомпания „Afriqiyah Airways“

                              Afriqiyah Airways

                              1st Floor

                              Waha Building

                              273, Omar Almokhtar Street

                              P.O.Box 83428

                              Tripoli, Libya

                              Е-mail: afriqiyah@afriqiyah.aero

                  Либийско дъщерно дружество на/притежавано от Libyan African Investment Portfolio — образувание, притежавано и контролирано от режима и посочено в регламента на ЕС.

                  23.05.2011


title: Регламент за изпълнение (ЕС) 2017/456 на Комисията от 15 март 2017 година за установяване на стандартни стойности при внос с цел определяне на входната цена на някои плодове и зеленчуци

text:
               16.3.2017

               BG

               Официален вестник на Европейския съюз

               L 71/18

         РЕГЛАМЕНТ ЗА ИЗПЪЛНЕНИЕ (ЕС) 2017/456 НА КОМИСИЯТА
   от 15 март 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 март 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  184,2

                  MA

                  96,4

                  SN

                  196,7

                  TN

                  182,1

                  TR

                  84,7

                  ZZ

                  148,8

                  0707 00 05

                  TR

                  181,1

                  ZZ

                  181,1

                  0709 93 10

                  MA

                  45,7

                  TR

                  149,7

                  ZZ

                  97,7

                  0805 10 22 , 0805 10 24 , 0805 10 28

                  EG

                  44,2

                  IL

                  80,2

                  MA

                  51,7

                  TN

                  49,0

                  TR

                  72,8

                  ZZ

                  59,6

                  0805 50 10

                  EG

                  68,9

                  TR

                  70,0

                  ZZ

                  69,5

                  0808 10 80

                  CL

                  122,2

                  CN

                  154,7

                  US

                  105,5

                  ZZ

                  127,5

                  0808 30 90

                  AR

                  126,5

                  CL

                  126,5

                  CN

                  84,3

                  TR

                  148,9

                  ZA

                  118,6

                  ZZ

                  121,0

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 862/2014 на Комисията от 7 август 2014 година за изменение на Регламент за изпълнение (ЕС) № 496/2011 по отношение на името на титуляря на разрешителното за фуражната добавка натриев бензоат  Текст от значение за ЕИП

text:
               8.8.2014

               BG

               Официален вестник на Европейския съюз

               L 235/12

         РЕГЛАМЕНТ ЗА ИЗПЪЛНЕНИЕ (ЕС) № 862/2014 НА КОМИСИЯТА
   от 7 август 2014 година
   за изменение на Регламент за изпълнение (ЕС) № 496/2011 по отношение на името на титуляря на разрешителното за фуражната добавка натриев бензоат
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:

               (1)

               В съответствие с член 13, параграф 3 от Регламент (ЕО) № 1831/2003 Taminco BVBA подаде заявление с предложение за промяна на името на титуляря на разрешителното, посочено в Регламент за изпълнение (ЕС) № 496/2011 на Комисията (2).

               (2)

               Заявителят посочи, че от 6 март 2014 г. е поел от Kemira Oyj стопанската дейност, свързана с фуражните добавки, и понастоящем притежава правата за търговия с фуражната добавка натриев бензоат. Заявителят представи документи в подкрепа на твърденията си.

               (3)

               Предложената промяна в условията на разрешителното е само от административно естество и не налага да се извърши нова оценка на съответната добавка. Европейският орган за безопасност на храните бе уведомен за подаденото заявление.

               (4)

               За да може заявителят да упражнява права си на търговия под наименованието Taminco Finland Oy, е необходимо да бъдат променени условията на разрешителните.

               (5)

               Поради това Регламент за изпълнение (ЕС) № 496/2011 следва да бъде съответно изменен.

               (6)

               Тъй като промяната в условията на разрешителното не е свързана със съображения за сигурност, е целесъобразно да се предвиди преходен период за изчерпване на складовите наличности.

               (7)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 496/2011
   Във втората колона на приложението думите „Kemira Oyj“ се заменят с „Taminco Finland Oy“.
   Член 2
   Преходни мерки
   Складовите наличности от добавката, произведени и етикетирани преди 28 август 2014 г. в съответствие с правилата, приложими преди 28 август 2014 г., може да бъдат пускани на пазара и използвани до изчерпването им.
   Член 3
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 7 август 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Регламент за изпълнение (ЕС) № 496/2011 на Комисията от 20 май 2011 г. относно разрешителното за натриев бензоат като фуражна добавка за отбити прасенца (притежател на разрешителното Kemira Oyj) (ОВ L 134, 21.5.2011 г., стр. 9).


title: Регламент за изпълнение (ЕС) № 1000/2011 на Съвета от 10 октомври 2011 година за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус

text:
               11.10.2011

               BG

               Официален вестник на Европейския съюз

               L 265/8

         РЕГЛАМЕНТ ЗА ИЗПЪЛНЕНИЕ (ЕС) № 1000/2011 НА СЪВЕТА
   от 10 октомври 2011 година
   за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 765/2006 на Съвета от 18 май 2006 г. относно ограничителни мерки по отношение на Беларус (1), и по-специално член 8а, параграф 1 от него,
   като има предвид, че:

               (1)

               На 18 май 2006 г. Съветът прие Регламент (ЕО) № 765/2006.

               (2)

               Предвид тежкото положение в Беларус следва да бъдат включени още лица в списъка на физически и юридически лица, образувания и органи, на които са наложени ограничителни мерки, съдържащ се в приложение IА към Регламент (ЕО) № 765/2006.

               (3)

               Освен това, следва да бъде актуализирана информацията, отнасяща се до определени лица и до едно образувание в списъка в приложение IА към същия регламент,

         ПРИЕ НАСТОЯЩИЯ РЕГЛАМЕНТ:
   Член 1
   Лицата, посочени в приложение I към настоящия регламент, се добавят към списъка, съдържащ се в приложение IА към Регламент (ЕО) № 765/2006.
   Член 2
   В приложение IА към Регламент (ЕО) № 765/2006 вписванията относно следните лица и следното образувание се заменят със съответните вписвания от приложение II към настоящия регламент:

               (1)

               Mazouka Siarhei;

               (2)

               Bazanau, Aliaksandr Viktaravich

               (3)

               Peftiev Vladimir

               (4)

               Ipatau, Vadzim Dzmitryevich

               (5)

               Bushnaia, Natallia Uladzimirauna

               (6)

               Bushchyk, Vasil Vasilievich

               (7)

               Katsuba, Sviatlana Piatrouna

               (8)

               Kisialiova, Nadzeia Mikalaeuna

               (9)

               Padaliak, Eduard Vasilievich

               (10)

               Rakhmanava, Maryna Iurievna

               (11)

               Shchurok, Ivan Antonavich

               (12)

               Sport-Pari

               (13)

               Shadryna, Hanna Stanislavauna.

         Член 3
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 10 октомври 2011 година.

            За Съвета

            Председател

         C. ASHTON

      (1)  OJ L 134, 20.5.2006 г., стр. 1.

      ПРИЛОЖЕНИЕ I

         Лица, посочени в член 1

                  Имена
                  Транскрипция на изписването на беларуски език
                  Транскрипция на изписването на руски език

                  Имена
                  (изписване на беларуски език)

                  Имена
                  (изписване на руски език)

                  Място и дата на раждане

                  Длъжност

                  1.

                  Kamisarau, Valery Mikalayevich
                  Komissarov, Valeri Nikolaevich

                  Камiсараў Валерый Мiкалаевiч

                  Комиссаров Валерий Николаевич

                  Съдия в Ленински окръжен съд на гр. Минск. Като главен съдия отхвърля обжалването на присъдите срещу политическите и граждански активисти Дмитрий Дашкевич, Едуард Лобов, Александър Отрощенков, Дмитрий Новик, Александър Молчанов. Тези процеси представляваха явно нарушение на Наказателния кодекс.

                  2.

                  Stsiapurka, Uladzimir Mikhailavich
                  Stepurko, Vladimir Mikhailovich

                  Сцяпурка Уладзiмiр Мiхайлавiч

                  Степурко Владимир Михайлович

                  Съдия в градския съд на гр. Минск. Като главен съдия отхърля обжалването на присъдите срещу политическите и граждански активисти Ирина Халип, Сергей Марцелев, Павел Северинец, Дмитрий Бондаренко, Дмитрий Доронин, Сергей Казаков, Владимир Лобан, Виталий Мацукевич, Евгений Секрет и Олег Федоркевич. Тези процеси представляваха явно нарушение на Наказателния кодекс.

                  3.

                  Khrypach, Siarhei Fiodaravich
                  Khripach, Sergei Fiodorovich

                  Хрыпач Сяргей Фёдаравiч

                  Хрипач Сергей Федорович

                  Съдия в градския съд на гр. Минск. Като главен съдия отхвърля обжалването на присъдите срещу бившите кандидати за президент Андрей Санников, Николай Статкевич, Дмитрий Ус, Владимир Некляев, политическите и гражданските активисти Андрей Дмитриев, Иля Василевич, Фьодор Мирзаянов, Олег Гнедчик, Владимир Яроменок, Андрей Позняк, Александър Класковский, Александър Квяткевич, Артьом Грибков, Дмитрий Буланов, а като помощник-съдия — обжалването на присъдите срещу Дмитрий Дашкевич, Едуард Лобов, Александър Отрощенков, Дмитрий Новик, Александър Молчанов. Тези процеси представляваха явно нарушение на Наказателния кодекс.

                  4.

                  Nazaranka, Vasil Andreyevich
                  Nazarenko, Vasili Andreevich

                  Назаранка Васiль Андрэевiч

                  Назаренко Василий Андреевич

                  Съдия в градския съд на гр. Минск. Като главен съдия прекратява делата за обжалване на присъдите срещу политическия и граждански активист Василий Парфьонков, а като помощник-съдия — на делата срещу политическите и граждански активисти Дмитрий Дашкевич, Едуард Лобов. Тези процеси представляваха явно нарушение на Наказателния кодекс.

                  5.

                  Kamarouskaya, Volha Paulauna
                  Komarovskaia, Olga Pavlovna

                  Камароўская Вольга Паўлаўна

                  Комаровская Ольга Павловна

                  Съдия в градския съд на гр. Минск. Като помощник-съдия прекратява делата за обжалване на присъдите срещу бившия кандидат за президент Андрей Санников, срещу политическите и граждански активисти Ирина Халип, Сергей Марцелев, Павел Северинец, Александър Отрощенков, Дмитрий Новик, Александър Молчанов, Иля Василевич, Фьодор Мирзаянов, Олег Гнедчик, Владимир Яроменок, Дмитрий Доронин, Сергей Казаков, Владимир Лобан, Виталий Мацукевич, Евгений Секрет и Олег Федоркевич Тези процеси представляваха явно нарушение на Наказателния кодекс.

                  6.

                  Zaitsava, Viktoryia Henadzeuna
                  Zaitseva, Viktoria Gennadievna

                  Зайцава Вiкторыя Генадзеўна

                  Зайцева Виктория Геннадьевна

                  Съдия в градския съд на гр. Минск. Като помощник-съдия прекратява делата за обжалване на присъдите срещу бившия кандидат за президент Андрей Санников, срещу политическите и гражданските активисти Иля Василевич, Фьодор Мирзаянов, Олег Гнедчик и Владимир Яроменок. Този процес представляваше явно нарушение на Наказателния кодекс.

                  7.

                  Unukevich, Tamara Vasileuna
                  Vnukevich, Tamara Vasilievna

                  Унукевiч Тамара Васiлеўна

                  Внукевич Тамара Васильевна

                  Съдия в градския съд на гр. Минск. Като помощник-съдия прекратява делата за обжалване на присъдите срещу политическите и гражданските активисти Ирина Халип, Сергей Марцелев, Павел Северинец. Процесът представляваше явно нарушение на Наказателния кодекс.

                  8.

                  Krot, Ihar Uladzimiravich
                  Krot, Igor Vladimirovich

                  Крот Iгар Уладзiмiравiч

                  Крот Игорь Владимирович

                  Съдия в градския съд на гр. Минск. Като помощник-съдия прекратява делото за обжалване на присъдата срещу политическия активист Василий Парфьонков. Процесът представляваше явно нарушение на Наказателния кодекс.

                  9.

                  Khrobastau, Uladzimir Ivanavich
                  Khrobostov, Vladimir Ivanovich

                  Хробастаў Уладзiмiр Iванавiч

                  Хробостов Владимир Иванович

                  Съдия в градския съд на гр. Минск. Като помощник-съдия прекратява делото за обжалване на присъдата срещу политическия активист Василий Парфьонков. Процесът представляваше явно нарушение на Наказателния кодекс.

                  10.

                  Ihnatovich-Mishneva, Liudmila
                  Ignatovich-Mishneva, Liudmila

                  Iгнатовiч-Мiшнева Людмiла

                  Игнатович-Мишнева Людмила

                  Прокурор в градския съд на гр. Минск, който се занимава с отхвърлянето на делата за обжалване на присъдите срещу Дмитрий Дашкевич и Едуар Лобов, активисти на „Молодой фронт“. Процесът представляваше явно нарушение на Наказателния кодекс.

                  11.

                  Yarmalitski, Siarhei Uladzimiravich
                  Ermolitski, Sergei Vladimirovich
                  (Yermolitski, Sergei Vladimirovich)

                  Ярмалiцкi Сяргей Уладзiмiравiч

                  Ермолицкий Сергей Владимирович

                  Директор на затворническия лагер в Шклов. Отговорен е за нечовешкото отношение към задържаните и за преследването срещу бившия кандидат за президент Николай Статкевич, който е вкаран в затвора във връзка със събитията от 19 декември 2010 г., както и срещу други задържани.

                  12.

                  Kavaliou, Aliaksandr Mikhailavich
                  Kovalev, Aleksandr Mikhailovich

                  Кавалёў Аляксандр Мiхайлавiч

                  Ковалёв Александр Михайлович

                  Директор на затворническия лагер в Горки. Отговорен е за нечовешкото отношение към задържаните, особено за преследването и изтезанията на гражданския активист Дмитрий Дашкевич, който е вкаран в затвора във връзка с изборите от 19 декември 2010 г., както и за репресиите срещу гражданското общество и демократичната опозиция.

                  13.

                  Paluyan, Uladzimir Mikalayevich
                  Paluyan, Vladimir Nikolaevich

                  Палуян Уладзiмiр Мiкалаевiч

                  Полуян Владимир Николаевич

                  Село Некрашевичи, Кореличски район, Гродненска област 1961 г.

                  Министър на данъците и таксите. Упражнява надзор върху данъчните власти, които подкрепят наказателното дело срещу Белецкий под претекст за укриване на данъци. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

                  14.

                  Kornau, Uladzimir Uladzimiravich
                  Kornov, Vladimir Vladimirovich

                  Корнаў Уладзiмiр Уладзiмiравiч

                  Корнов Владимир Владимирович

                  Съдия в градския съд на гр. Минск, който дава разрешението да бъде отхвърлено обжалването, подадено от адвоката на Белецкий. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

                  15.

                  Shastakou Maksim Aleksandrauvich
                  (Shastakou Maksim Aleksandravich, Shastakou Maxim Aleksandrauvich, Shastakou Maxim Aleksandravich, Shastakou Maxsim Aleksandrauvich, Shastakou Maxsim Aleksandrauvich)
                  Shestakov, Maksim Aleksandrovich

                  Шастакоў Максiм Александравiч

                  Шестаков Максим Александрович

                  Прокурор, който внася делото срещу Белецкий в Първомайския районен съд на гр. Минск след обжалването от страна на Белецкий на решението на съда за задържането му. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

                  16.

                  Herasimovich Volha Ivanavna
                  (Herasimovich Volha Ivanovna)
                  Gerasimovich Olga Ivanovna

                  Герасiмовiч Вольга Иванаўна
                  (Герасiмовiч Вольга Иваноўна)

                  Герасимович Ольга Ивановна

                  Прокурор, който внася делото срещу Белецкий в градския съд на гр. Минск след обжалването от страна на Белецкий на решението на съда за задържането му. Белецкий активно е защитавал и подпомагал пострадалите от репресиите във връзка с изборите от 19 декември 2010 г. и от репресивните мерки срещу гражданското общество и демократичната опозиция.

      ПРИЛОЖЕНИЕ II

         Лица и образувание, посочени в член 2

                  Име
                  Транскрипция на изписването на беларуски език
                  Транскрипция на изписването на руски език

                  Име на беларуски език)

                  Име на руски език)

                  Дата и място на раждане

                  Длъжност

                  1.

                  Mazouka, Kiryl Viktaravich
                  Mazovka, Kirill Viktorovich

                  Мазоўка Кiрыл Вiктаравiч

                  Мазовка Кирилл Викторович

                  Прокурор по делото Дашкевич—Лобов. Дмитрий Дашкевич и Едуард Лобов, активисти на „Молодой фронт“, бяха осъдени на няколко години затвор за „хулиганство“. Истинската причина за вкарването им в затвора беше, че и двамата участваха активно в предизборната кампания през декември 2010 г. в подкрепа на един от опозиционните кандидати.

                  2.

                  Bazanau, Aliaksandr Viktaravich
                  Bazanov, Aleksandr Viktorovich

                  Базанаў Аляскандр Вiктаравiч

                  Базанов Александр Викторович

                  Казахстан, 26.11.1962 г.

                  Директор, Център за информация и анализи към президента

                  3.

                  Peftiev Vladimir
                  Peftiev Vladimir Pavlovich

                  Пефцiеў Уладзiмiр Паўлавiч

                  Пефтиев Владимир Павлович

                  1 юли 1957 г., Бердянск, Запорожска област, Украйна, настоящ паспорт №: MP2405942

                  Лице, свързано с Александър Лукашенко, Виктор Лукашенко и Дмитрий Лукашенко. Икономически съветник на президента Лукашенко и основен финансов спонсор на режима на Лукашенко. Мажоритарен акционер и председател на съвета на акционерите на „Белтехекспорт“, едно от най-големите дружества в Беларус за внос и износ на продукти на отбранителната промишленост.

                  4.

                  Ipatau, Vadzim Dzmitryevich
                  Ipatov, Vadim Dmitrievich

                  Iпатаў Вадзiм Дзмiтрыевiч

                  ИПАТОВ Вадим Дмитриевич

                  Заместник-председател, Централна избирателна комисия (ЦИК). Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  5.

                  Bushnaia, Natallia Uladzimirauna (Bushnaya, Natallia Uladzimirauna)
                  Bushnaia, Natalia Vladimirovna (Bushnaya, Natalya Vladimirovna)

                  Бушная Наталля Уладзiмiраўна

                  Бушная, Наталья Владимировна

                  1953 г., Могильов

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  6.

                  Bushchyk, Vasil Vasilievich
                  Bushchik, Vasili Vasilievich

                  Бушчык Васiль Васiльевiч

                  Бущик, Василий Васильевич

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  7.

                  Katsuba, Sviatlana Piatrouna
                  Katsubo, Svetlana Petrovna

                  Кацуба Святлана Пятроўна

                  Кацубо, Светлана Петровна

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  8.

                  Kisialiova, Nadzeia Mikalaeuna (Kisyaliova, Nadzeya Mikalaeuna)
                  Kiseleva, Nadezhda Nikolaevna

                  Кiсялёва Надзея Мiкалаеўна

                  Киселева, Надежда Николаевна

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  9.

                  Padaliak, Eduard Vasilievich (Padalyak, Eduard Vasilyevich)
                  Podoliak, Eduard Vasilievich (Podolyak, Eduard Vasilyevich)

                  Падаляк Эдуард Васiльевiч

                  Подоляк, Эдуард Васильевич

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  10.

                  Rakhmanava, Maryna Iurievna
                  Rakhmanova, Marina Iurievna

                  Рахманава Марына Юр’еўна

                  Рахманова, Марина Юрьевна

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  11.

                  Shchurok, Ivan Antonavich
                  Shchurok, Ivan Antonovich

                  Шчурок Iван Антонавiч

                  Щурок, Иван Антонович

                  Член на ЦИК. Като член на Централната избирателна комисия носи съвместна отговорност за нарушаването на международните изборни стандарти по време на президентските избори от 19 декември 2010 г.

                  12.

                  Sport-Pari

                  „ЗАО Спорт- пари“ (оператор республиканской лотереи)

                  Образувание, контролирано от г-н Владимир Пефтиев съвместно с Дмитрий Александрович Лукашенко, посредством контрола на последния над Спортния клуб на президента, който държи задължителния мажоритарен дял на държавата в „ЗАО Спорт- пари“.

                  13.

                  Shadryna, Hanna Stanislavauna
                  Shadrina, Anna Stanislavovna

                  Шадрына Ганна Станiславаўна

                  Шадрина Анна Станиславовна

                  Бивш заместник главен редактор на вестник „Советская Беларус“


title: Регламент за изпълнение (ЕС) 2016/190 на Комисията от 12 февруари 2016 година за изменение на Регламент за изпълнение (ЕС) 2015/1164 за определяне на количествените ограничения за износ на извънквотна захар до края на пазарната 2015/2016 година и за изменение на Регламент за изпълнение (ЕС) 2015/1803

text:
               13.2.2016

               BG

               Официален вестник на Европейския съюз

               L 38/3

         РЕГЛАМЕНТ ЗА ИЗПЪЛНЕНИЕ (ЕС) 2016/190 НА КОМИСИЯТА
   от 12 февруари 2016 година
   за изменение на Регламент за изпълнение (ЕС) 2015/1164 за определяне на количествените ограничения за износ на извънквотна захар до края на пазарната 2015/2016 година и за изменение на Регламент за изпълнение (ЕС) 2015/1803
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 139, параграф 2 и член 144, първа алинея, буква ж) от него,
   като взе предвид Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
   като има предвид, че:

               (1)

               Съгласно член 139, параграф 1, първа алинея, буква г) от Регламент (ЕС) № 1308/2013 количеството захар или изоглюкоза, произведено през дадена пазарна година в превишение на квотата по член 136 от същия регламент, може да бъде изнесено само в рамките на количествено ограничение, което се определя от Комисията.

               (2)

               В Регламент (ЕО) № 951/2006 са изложени подробни правила за прилагане по отношение на извънквотния износ, и по-специално по отношение на издаването на лицензии за износ.

               (3)

               Първоначално за пазарната 2015/2016 година се считаше, че установяването на количествено ограничение от 650 000 тона, изчислявани в еквивалент на бяла захар, за износ на извънквотна захар ще отговори на пазарното търсене. Такова ограничение беше установено с Регламент за изпълнение (ЕС) 2015/1164 на Комисията (3). Последните прогнози обаче са, че производството на извънквотна захар ще достигне 4 150 000 тона. Поради това следва да се осигурят допълнителни възможности за пазарна реализация на извънквотната захар.

               (4)

               Като се има предвид, че таванът на СТО за износ през пазарната 2015/2016 година не е използван изцяло, е целесъобразно да се увеличи количественото ограничение за износ на извънквотна захар със 700 000 тона, за да се осигурят допълнителни икономически възможности за производителите на захар от Съюза.

               (5)

               Регламент за изпълнение (ЕС) 2015/1164 следва да бъде съответно изменен.

               (6)

               С цел да се позволи подаването на заявления за лицензии за износ на допълнителни количества извънквотна захар преустановяването на подаването на заявления, предвидено в член 1, параграф 3 от Регламент за изпълнение (ЕС) 2015/1803 на Комисията (4), следва да се отмени.

               (7)

               Регламент за изпълнение (ЕС) 2015/1803 следва да бъде съответно изменен.

               (8)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент за изпълнение (ЕС) 2015/1164 параграф 1 се заменя със следното:

      „1.   За пазарната 2015/2016 година посоченото в член 139, параграф 1, първа алинея, буква г) от Регламент (ЕС) № 1308/2013 количествено ограничение е 1 350 000 тона за износ без възстановяване на извънквотна бяла захар, класирана в код по КН 1701 99.“

   Член 2
   В член 1 от Регламент за изпълнение (ЕС) 2015/1803 параграф 3 се заличава.
   Член 3
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 февруари 2016 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  ОВ L 178, 1.7.2006 г., стр. 24.

      (3)  Регламент за изпълнение (ЕС) 2015/1164 на Комисията от 15 юли 2015 г. за определяне на количествените ограничения за износ на извънквотна захар и изоглюкоза до края на пазарната 2015/2016 година (ОВ L 188, 16.7.2015 г., стр. 28).

      (4)  Регламент за изпълнение (ЕС) 2015/1803 на Комисията от 7 октомври 2015 г. за определяне на процент на приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар (ОВ L 263, 8.10.2015 г., стр. 31).